Þegar ég var nýbyrjaður að vinna hjá Hönnun árið 1972 heyrði ég af hugtakinu " víðförlistuðull " . Magnús Hallgrímsson verkfræðingur ásamt öðrum vinnufélögum höfðu dundað sér við að telja hvað þeir höfðu komið á mörg gömlu amerísku herkortanna . Ég ákvað fyrir nokkrum árum að GPS-væða þetta og skipti Íslandi upp í reiti eftir breiddar og lengdarbaugum og setti þetta upp í GoogleEarth . Reitirnir eru ekki mjörg margir sem mig vantar ; helst eru það eyjar og sker , en nokkur kort get ég náð í með smágöngutúrum . Á Google kortinu hér til hliðar eru þeir reitir sem ég hef ekki komið á sýndir rauðlitaðir . Kortið er hægt að fá í fulla stærð með því að klikka á kassan í horninu uppi til hægri . Svo er að sjálfsögðu hægt að þysja inn og út að ósk . 27. júlí 2019 hef ég komið á 302 kort af 325 , þ.e. víðförlistuðull minn er 93% . 9 kort eru innan seilingar , frekar erfitt að ná í 5 kort en mjög erfitt yrði að ná í síðustu 9 kortin , nánast vonlaust , t.d. Kolbeinsey . Í smáfréttum hér til hliðar er gerð grein fyrir reitum sem sérstaklega var haft fyrir að sækja . Ferlar sem þar er rætt um sjást allir bláir á yfirlitskortinu . Reitir A eru við Vestmannaeyjar og Y við Kolbeinsey . Reitir 1 eru við Austurland og 23 á Vestfjörðum . Myndin er tekin við hornpunkt reitsins en þaðan voru um 50 m niður að sjó ; líklega einn minnsti reiturinn á kortinu . 1. ágúst 2017 : M 14 M 14 : Grímstunguheiði M 14 : Grímstunguheiði Fórum í Rataferð í Fljótin . Á bakaleiðinni var ekið inn í Vatnsdal til að ná í kortið " M 14 " og kortin eru nú orðin 301 . Ferill úr GPS-tækinu og mynd fylgir að sjálfsögðu . Vatnsdalurinn kom á óvart og margt fallegt að sjá m.a. ættaróðal Björns Blöndals sýslumanns , forföður okkar og landnámsjörð Ingimundar gamla , Hof í Vatnsdal Myndin er tekin við Grímstungu við afleggjarann upp á Grímstunguheiði . Vorum á hringferð um landið og keyrðum sérstaklega upp að Fláajökli við Hornafjörð til að ná í kortið " H05 " og er þá stórum áfanga náð , þar sem kortin eru orðin 300 . Ferill úr GPS-tækinu og mynd fylgir að sjálfsögðu . Þarna var gaman að koma og fallegt að sjá . Kortið var komið inn áður en kom að göngubrúnni en yfir hana gengum við og í átt að jöklinum , sem sést í bakgrunni . Vorum á hringferð um landið og keyrðum sérstaklega upp úr Hrútafirði til að ná í kortið " L 15 " og fjölgaði þá kortum í 299 . Ferill úr GPS-tækinu og mynd fylgir að sjálfsögðu . Þarna var lítið að sjá nema Húnvetnskar heiðar . Í kjölfar Rataferðar í Skagafjörðinn þar sem m.a. var gengið á Mælifellshnjúk , var haldið vestur á firði . Við hittum Ólöfu , Helga og strákana á Ísafirði þar sem þau höfðu leigt hús í viku . Þaðan var farið í víðförlileik og ekið upp á Bolafjall og þaðan niður í Skálavík til að ná í kortið " S21 " . Ferill úr GPS-tækinu og mynd fylgir að sjálfsögðu . Þarna var gengið í fjörunni , um bæði sand og grjót en ekkert klifur , hæfilega langt til að ná í kortið . J 22 : Norðan við Beruvík á Snæfellsnesi J 22 : Norðan við Beruvík á Snæfellsnesi Fórum vestur á Snæfellsnes í afmælisferð . Settum upp Camperinn við gömlu réttina á Brimilsvöllum . Fórum síðan að skoða staði sem alltaf höfðu orðið útundan t.d. brunnar og byrgi við Hellissand og síðast en ekki síst var gengið niður niður í fjöru norðan við Beruvík til að ná í kortið " J 22 " . Ferill úr GPS-tækinu og mynd fylgir að sjálfsögðu . Þarna var úfið hraun yfirferðar en fallegt enda innan núverandi þjóðgarðs . B10 : Rétt við hringveginn nærri Álftaveri B13 : Rétt við hringveginn á Skógasandi Fórum hringveginn og hittum meðan annars Björgu og JG , Ólöfu og Hilmar fyrir norðan . Á leiðinni heim um suðurströndina voru teknir tveir smáútúrdúrar , annars vegar nærri Álftaveri og hinsvegar nærri Skógum . Þar steinlágu tvö kort " B10 " og " B13 " . Ferill úr GPS-tækinu fylgir með að sjálfsögðu , en engar myndir voru teknar . Þarna var ekið um slóðir á sandinum .